Rikunarita-ORG/Wikinium huggingface dataset:
# Frostbite

Frostbite| Kūrėjas(-ai) | EA Digital Illusions CE |
| Programavimo kalba(-os) | C++ |
| Platforma | Microsoft Windows PlayStation 3 PlayStation 4 Xbox 360 Xbox One |
| Tipas | Žaidimų variklis |
| Svetainė | www.frostbite.com |

**Frostbite** – kompiuterinių žaidimų variklis, sukurtas bendrovės „EA Digital Illusions CE“, sukūrusios „Battlefield“ seriją. Pritaikytas Microsoft Windows, PlayStation 3, PlayStation 4, Xbox 360, Xbox One platformoms ir panaudotas daugeliui kompiuterinių žaidimų žanrų. Variklis pirmiausiai buvo naudojamas bendrovės „DICE“ sukurti pirmojo asmens šaudyklės tipo žaidimus, bet vėliau buvo pritaikytas ir tokiems žanrams kaip lenktynių, vaidmenų ar realaus laiko strategijos. Variklį žaidimų kūrimo procese naudoja daugelis bendrovės „EA“ studijų.

## Versijos ir žaidimai

| Versija | Žaidimas (-ai) |
| --- | --- |
| Frostbite 1.0 | *Battlefield: Bad Company* |
| Frostbite 1.5 | *Battlefield 1943, Battlefield: Bad Company 2, Battlefield: Bad Company 2: Vietnam,*
*Medal of Honor (skirtas daugelio žaidėjų režimui)* |
| Frostbite 2 | *Army of Two: The Devil’s Cartel, Battlefield 3, Medal of Honor: Warfighter, Need for Speed: The Run* |
| Frostbite 3 | *Battlefield 4, Battlefield Hardline, Command & Conquer*, *Dragon Age: Inquisition,*
*Mass Effect: Andromeda*, *Mirror’s Edge Catalyst, Need for Speed, Need for Speed: Rivals,*
*Plants vs. Zombies: Garden Warfare, Plants vs. Zombies: Garden Warfare 2, Rory McIlroy PGA Tour*
*Shadow Realms, Star Wars: Battlefront*, *Need for Speed: Edge* |
# Sporto žaidimas

„Yoda Soccer“ žaidimo kadras
**Sporto žaidimas** – simuliacijos žanro žaidimas, su virtualiai pritaikytu sportu, kuriame pagal atitinkamą sporto šaką galima dalyvauti įvairiose varžybose ir jas laimėti iškovojant pvz. aukso taures ar medalius. Į šių žaidimų kategoriją įeina komandinis sportas, lengvoji atletika, ekstremalusis ir kovinis sportas. Kai kuriuose žaidimuose reikia tiesiogiai dalyvauti sporte (pvz. „FIFA“ žaidimų serija, „Pro Evolution Soccer“ ar „Madden NFL“), o kai kurie remiasi žaidimo proceso strateginiu valdymu ir organizavimu (pvz. „Football Manager“ ir „Out of the Park Baseball“). Nevisi žaidimai perteikiami itin realistiškai, kai kurie atlieka satyrinę funkciją, šitaip duodami komišką efektą, kaip kad yra žaidimuose „Need for Speed“, „Arch Rivals“ ar „Punch-Out!!“. Nuo neatmenamų laikų tai yra vienas populiariausių, o taip pat ir seniausių kompiuterinių žaidimų žanrų, ne gana to, savo populiarumu nenusileidžia ir pačioms realaus pasaulio sporto šakoms. Daugelis žaidimų siūlo realaus pasaulio sportininkų atitikmenis su jų vardais ir komandomis ar klubais, kuriuos žaidžiant galima valdyti įsijaučiant į jų rolę, be to, kasmet yra teikiami atnaujinimai atsižvelgiant į kintančią atitinkamų realaus pasaulio komandų sudėtį ar debiutuojančius sportininkus.

## Tipai

* Arkada
* Simuliacija
* Valdymas
* Multi-sportas
* Kovinis sportas

## Išnašos
# Garso plokštė

PCI garso plokštė *Creative Sound Blaster Live!*
**Garso plokštė** – asmeninio kompiuterio techninės įrangos dalis, kuri valdo garso signalų įvedimą ir išvedimą. Atlieka garsų kūrimo, tolydžiojo signalo keitimo skaitmeniniu (pvz., kai garsas į kompiuterį įrašomas iš mikrofono) ir skaitmeninio signalo keitimo tolydžiuoju (pvz., atgaminant garsą) funkcijas.

Dažnai šiuolaikinių kompiuterių garso plokštės integruotos pagrindinėje plokštėje, nes užima mažiau vietos ir ypač tinka nešiojamiesiems kompiuteriams.

Šiandien plėtotės garso plokštės naudoja PCI kompiuterių magistralės standartą. Ankstesnėse garso plokštėse buvo naudojama ISA kompiuterio magistralė, kuri buvo pusiau dvipusė, todėl garso plokštės negalėjo įrašyti ir groti vienu metu.

## Šaltiniai
# Yoko Kanno

|  |
| --- |
| Yoko Kanno |
|
Joko Kanno 1999 m. |
| Biografija |
| Gimė | 1967 m. kovo 19 d. Sendajus, Mijagio prefektūra  |
| Kilmė |  Japonija |
| Žanrai | Džiazas, klasikinė, orkestrinė, elektroninė muzika, new age, bliuzas, folkrokas, elektroninis rokas, pop, art rokas |
| Veikla | Kompozitorė, muzikantė, dirigentė, prodiuserė |
| Instrumentai | Elektroninė klaviatūra, pianinas, akordeonas |
| Aktyvumo metai | 1986–dabar |
| Įrašų kompanija | Victor Entertainment |
| Susijusi veikla | Maaya Sakamoto, Nakajima Megumi, May'n TETSU100%, Seatbelts, Samply Red, ORIGA |

**Joko Kanno** (jap. 菅野 よう子 = *Kanno Yōko*; g. 1967 m. kovo 19 d.) – Japonijos kompozitorė, aranžuotoja ir muzikė, sukūrusi daug žymių garso takelių animė filmams ir televizijos serialams, taip pat vaidybiniams filmams, kompiuteriniams žaidimams ir reklamoms. Tarp žymiausių jos kūrinių yra garso takeliai tokiems animuotiems kūriniams kaip „Macross Plus“, „Turn A Gundam“, „Cowboy Bebop“, „The Vision of Escaflowne“, „Ghost in the Shell: Stand Alone Complex“ ir „Wolf's Rain“.

Kanno taip pat rašo muziką ir Japonijos pop atlikėjams, kaip kad Maaja Sakamoto. Ji taip pat yra įgudusi pianistė ir grupės „Seatbelts“ narė. Su grupe ji atlieka savo pačios sukurtų kūrinių gyvus pasirodymus.

## Biografija

Ji buvo pagrindinė muzikinio projekto „Seatbelts“ narė. Grupė vėl susibūrė 2004 m. tam, kad sukurtų garso takelį PlayStation 2 video žaidimui „Cowboy Bebop“, kuris Japonijoje buvo išleistas 2005 m.

XX a. 9-ajame ir 10-ajame dešimtmečiuose ji sukūrė daugelį garso takelių bendrovės „Koei“ žaidimams.

## Kūriniai

Anime
* *Porco Rosso* (1992 m.)
* *Please Save My Earth* (1994 m.)
* *Macross Plus* (1994 m.)
* *Memories: Magnetic Rose* (1995 m.)
* *The Vision of Escaflowne* (1996 m.)
* *X Clamp Characters File Vol. 1–4* (1996 m.)
* *Clamp School Detectives* (1997 m.)
* *Noiseman Sound Insect* (1997 m.)
* *Record of Lodoss War: Chronicles of the Heroic Knight* (1998 m.)
* *Macross Dynamite 7* (1998 m.)
* *Cowboy Bebop* (1998 m.)
* *Cardcaptor Sakura* (1998 m.)
* *Brain Powerd* (1998 m.)
* *Turn A Gundam* (1999 m.)
* *Jin-Roh* (1999 m.)
* *Escaflowne: The Movie* (2000 m.)
* *Earth Maiden Arjuna* (2001 m.)
* *Cowboy Bebop: Knockin' on Heaven's Door* (2001 m.)
* *RahXephon* (2002 m.)
* *Ghost in the Shell: Stand Alone Complex* (2002 m.)
* *Wolf's Rain* (2003 m.)
* *Ghost in the Shell: Stand Alone Complex 2nd GIG* (2004 m.)
* *Genesis of Aquarion* (2005 m.)
* *Oban Star-Racers* (2006 m.)
* *Ghost in the Shell: S.A.C. Solid State Society* (2006 m.)
* *Darker than Black: Kuro no Keiyakusha* (2007 m.)
* *Genius Party* (2007 m.)
* *Genesis of Aquarion* (2007 m.)
* *Macross Frontier* (2008–2011 m.)
* *Ring of Gundam* (2009 m.)
* *Aquarion Evol* (2012 m.)
* *Code Geass Gaiden: Bōkoku no Akito* (2012 m.)
* *Sakamichi no Apollon* (2012 m.)
* *Zankyou no Terror* (2014 m.)

## Nuorodos

* Yoko Kanno enciklopedijoje Anime News Network
* Yoko Kanno svetainėje Internet Movie Database
# Kesha

|  |
| --- |
| Kesha |
|
Kesha 2014 m. |
| Biografija |
| Pilnas vardas | Kesha Rose Sebert |
| Gimė | 1987 m. balandžio 1 d. Los Andželas, Kalifornija, JAV |
| Žanrai | Popmuzika, electropop, synthpop |
| Veikla | Atlikėja, dainų autorė, reperė |
| Aktyvumo metai | 2005–dabar |
| Įrašų kompanija | RCA, Kemosabe |
| Svetainė | keshasparty.com |

**Kesha Rose Sebert** (g. 1987 m. kovo 1 d.), labiau žinoma kaip **Kesha** (stilizuotai – **Ke$ha**) – JAV dainininkė, reperė ir dainų autorė. Didžiausios sėkmės sulaukė 2009 m. išleidusi singlą *„TiK ToK“*. 2010 m. išleido debiutinį albumą „Animal“.

## Diskografija

### Studijiniai albumai

| Metai | Albumas | Pozicijos | Pardavimai ir sertifikatai |
| --- | --- | --- | --- |
| JAV | JK | KAN | AUS | AIR | NZ | NYD | ŠVE | EU |
| 2010 | Animal Išleistas: 2010 m. sausio 5 d.
* Leidykla: RCA
* Formatai: CD, LP parsisiuntimas
 | 1 | 8 | 1 | 4 | 8 | 6 | 52 | — | — | * Pasaulyje: 4,500,000
* JAV: 1,470,000
 |
| 2012 | Warrior Išleistas: 2012 m. gruodžio 4 d.
* Leidykla: RCA, Kemosabe
* Formatai: CD, parsisiuntimas
 | 6 | 60 | 10 | 12 | 64 | 30 | — | — | — | * JAV: 350,000
 |
| 2012 | Rainbow Išleistas: 2017 m. rugpjūčio 11 d.
* Leidykla: RCA, Kemosabe
* Formatai: CD, LP, parsisiuntimas
 | 1 | 4 | 1 | 3 | 2 | 4 | 10 | 25 | — |  |

### Singlai

| Metai | Singlas | Pozicijos | Sertifikatai | Albumas |
| --- | --- | --- | --- | --- |
| JAV | JK | KAN | AUS | AIR | NZ | NYD | ŠVE | EU |
| 2009 | „TiK ToK“ | 1 | 4 | 1 | 1 | 3 | 1 | 2 | 3 | 1 | * AUS: 5x Platininis
* JAV: 5x Platininis
* JK: Platininis
 | *Animal* |
| 2010 | „Blah Blah Blah“ (su 3OH!3) | 7 | 11 | 3 | 3 | 18 | 7 | 32 | 38 | 36 | * AUS: Platininis
* JAV: Platininis
 |
| „Your Love Is My Drug“ | 4 | 13 | 6 | 3 | 10 | 15 | 22 | – | 34 | * AUS: Platininis
* JAV: 2x Platininis
* JK: Sidabrinis
 |
| „Take It Off“ | 8 | 15 | 8 | 5 | 12 | 11 | 21 | 53 | – | * AUS: 2x Platininis
* JAV: Platininis
* JK: Sidabrinis
 |
| „We R Who We R“ | 1 | 1 | 2 | 1 | 10 | 4 | 42 | 22 | – | * AUS: 4x Platininis
* JK: Sidabrinis
 | *Cannibal* |
| 2011 | „Blow“ | 7 | 32 | 12 | 10 | 28 | 8 | — | — | — | * AUS: 4x Platininis
 |
| 2012 | „Die Young“ | 2 | 7 | 4 | 3 | 14 | 9 | 56 | 14 | – | * AUS: 3x Platininis
* JK: Auksinis
 | *Warrior* |
| 2013 | „C'Mon“ | 27 | 70 | 16 | 19 | 33 | 22 | – | – | – | * AUS: Auksinis
 |
| „Crazy Kids“ (su will.i.am ir Juicy J) | 40 | 27 | 47 | 32 | 14 | – | – | – | – | * AUS: Auksinis
 |

## Nuorodos

* Oficiali svetainė
* Kesha svetainėje Last.fm
# Dance-pop

|  |
| --- |
| Dance-pop |
| Stilistinė kilmė | Pop **·** dance **·** disco **·** post-disco **·** new wave **·** synth-pop **·** electropop **·** house **·** bubblegum pop |
| Kultūrinė kilmė | 1970–1980 m. JAV ir Jungtinėje Karalystėje |
| Išvestiniai žanrai | Eurobeat **·** diva house **·** vocal trance |
| Mišrūs žanrai |
| Teen pop **·** house-pop |
| Kita |
| Europop **·** K-pop **·** J-pop |

**Dance-pop** – populiarus muzikos požanris, susiformavęs 1970-1980 m. Šia muzika siekiama ne tik pritraukti šiuolaikinės muzikos klausytojų dėmesį, bet svarbiausia – telkti žmones naktiniuose klubuose, kur jie galėtų pagal šią muziką šokti. Įprastai tai būna greitesnio tempo muzika, jai nebūdingas santūrumas. Be to, kaip kalba pats pavadinimas, jos melodija yra nesudėtinga ir iš esmės nedaug kuo skiriasi nuo įprastos pop muzikos.

Šio požanrio stilistinė kilmė yra disco muzika, o tiksliau – post-disco ir synth-pop. Tai ganėtinai eklektiškas požanris, kuriame vyrauja įvairių muzikos stilių visuma, sudaryta iš pasiskolintų šiuolaikinio ritmenbliuzo, house, trance, techno, electropop, new jack swingo, fanko bei poproko muzikos elementų.

Dance-pop yra vienas populiariausių žanrų šiuolaikiniame pasaulyje, pasižymintis aibe garsiomis pastarųjų keleto dešimtmečių grupėmis ir atlikėjais, kaip Cher, Madonna, Britney Spears, Kylie Minogue, Christina Aguilera, Spice Girls, Paula Abdul, Backstreet Boys, Michael Jackson, NSYNC, Jennifer Lopez, Janet Jackson, Rihanna, Katy Perry, Lady Gaga, Years & Years, Justin Bieber, Selena Gomez, Ariana Grande ir kitais.

## Šaltiniai
# Regetonas

Vieni regetono pradininkų – Don Omar (kairėje) ir Daddy Yankee (dešinėje)
*Dem Bow* ritmas
Standartinė regetono melodija
**Regetonas** (angl. *reggaeton*, isp. *reguetón*) – Lotynų Amerikoje susikūręs muzikos žanras, smarkiai paveiktas afrikiečių diasporos muzikos (jamaikietiško *dancehall*, panamietiško regio, amerikietiško hiphopo, puertorikietiško  *el underground*). Būdingi bruožai – ritmas, vadinamas *dem bow* ir ispaniškos eilės.

Teigiama, kad regetonas susiklostęs Panamos mieste, migrantų iš Vest Indijos (daugiausia Jamaikos ir Barbadoso), stačiusių Panamos kanalą, bendruomenėje. Savo muziką jie vadino regiu. XX a. devintojo dešimtmečio viduryje Panamos atlikėjai Leonardas „Renatas“ Aulderis (*Leonardo “Renato” Aulder* ir Edgaras Frankas „El General“ pradėjo versti jamaikietiško regio formos *dancehall* dainas į ispanų kalbą. Greta verstinių dainų, jie kūrė ir originalias (pvz., Renato “El D.E.N.I.”, 1985 m.). Daugelis regetono kūrinių buvo apie juodaodžių patiriamą diskriminaciją, gyvenimo skurdžiuose miestų kvartaluose ypatumus. Didelę įtaką regetonui darė tuo metu JAV pradėjęs plėtotis hiphopas. XX a. dešimtajame dešimtmetyje ispaniškai atliekamas regis ir hipohopas išpopuliarėjo Puerto Rike (vienas pradininkų – reperis iš San Chuano Vico C) – naujoji muzika pradėta vadinti „andergraundine“ (*el underground*).

*El underground* muzika plėtota San Chuano naktiniame klube „The Noise“ (įkūrėjas DJ Negro). Čia savo muzikinę karjerą pradėjo žymūs regetono atlikėjai Ivy Queen, Daddy Yankee ir kiti. Lygia greta susiklostė su regetonu siejamas erotizuotas šokis *perreo*. Regetono dainų tekstuose buvo kalbama apie gyvenimą skurdžiuose rajonuose, kriminalinį pasaulį, erotines temas ir t. t. Tuo metu Puerto Rike vykdyta kampanija prieš nusikalstamumą tik padidino *el underground* populiarumą ir romantizavimą. Maždaug nuo XXI a. pr. šiai muzikai prigijo regetono pavadinimas (iš angl. *reggae* ir ispaniškos priesagos *-tón*, suteikiančios išdidinančių, pabrėžiančių bruožų).

2004 m. atlikėjas Daddy Yankee su kūriniu *Gasolina* pasiekė daugelio radijo stočių topus, su regetono atlikėjais kontraktus ėmė sudarinėti JAV įrašų kompanijos. Tiesa, JAV regetonas masiškai neišplito, bet tapo populiarus įvairiose Lotynų Amerikos šalyse, pvz., Kolumbijoje (ten iškilo tokie atlikėjai kaip Nicky Jam, J Balvin, Maluma). 2017 m. Puerto Riko atlikėjai Luisas Fonsi ir Daddy Yankee vėl prikėlė susidomėjimą regetonu su savo kūriniu *Despacito*. Šis muzikos žanras netruko susilieti su popmuzika, kai regetono kūrinius ėmė atlikinėti ar kurti bendras dainas su regetono atlikėjais JAV popmuzikos dainininkai (pvz., Madona, Drake, Džastinis Biberis ir kt.).

## Šaltiniai
# Garai

Vandens garai virš arbatos puodelio
**Garai** – dujinė medžiagų, kurios paprastai būna skystos ar kietos, būsena.

Vandens ir daugelio kitų medžiagų garai dažniausiai yra nematomi. Tuo tarpu kasdienėje kalboje garais paprastai vadinami dalinai į skystą aerozolį susikondensavę garai (t. y., garų ir aerozolio mišinys). Tokie garai matyti verdant vandeniui ar iškvėpdami šaltame ore. Atmosferoje taip susidaro rūkas.

Rūko matomumą sąlygoja skysčio šviesos lūžio rodiklis, kuris žymiai skiriasi nuo vandens dujinės fazės šviesos lūžio rodiklio, ir sudaro matomo debesėlio vaizdą.

Degių skysčių (pvz., benzino) garų mišinys su oru gali padegtas sprogti. Sprogsta ir skystas tokių skysčių aerozolis, tokiu principu veikia aerozoliniai sprogmenys.
# Mozilla

„Mozilla“ logotipas
**Mozilla** – interneto naršyklė ir el. pašto kliento projektas, pradėtas Netscape kompanijai 1998 m. paskelbus Netscape Communicator naršyklės tekstus. Programa susideda iš kelių skirtingų programų projektų, iš kurių žinomiausi yra šie:

* Firefox (Interneto naršyklė)
* Thunderbird (el. pašto ir naujienų grupių klientas)
* Bugzilla (klaidų valdymo programa)

Nuo 2004 metų naršyklė nebeatnaujinama, o jos pagrindu tobulinamas Firefox projektas.

## Šaltiniai

## Nuorodos

* Mozilla svetainė
* Oficialus tinklaraštis
# Programuotojas

Ada Lovelace daugelio laikoma pirmąja programuotoja.
**Programuotojas** – asmuo, kuriantis, testuojantis, tobulinantis, prižiūrintis programas.

Terminai programinės įrangos kūrėjas ir programinės įrangos inžinierius naudojami įvardinat konkrečius profesinius darbus, kuriems reikalinga programuotojo kvalifikacija.

## Istorija

Pirmąja programuotoja dažnai laikoma britė Ada Lovelace.

1941 m. vokiečių inžinierius Konradas Cūzė tapo pirmuoju žmogumi paleidusiu programą veikiančiame elektroniniame kompiuteryje.

## Šaltiniai
# 32 bitų architektūra

32 bitų procesorius
**32 bitų architektūra** – kompiuterių architektūra, kurioje sveikųjų skaičių, adresų ir kitų duomenų tipų ilgis yra 32 bitai. Įprastai, 32 bitų kompiuterio centrinis procesorius veikia su 32 bitų žodžiais, o jo duomenų magistralė vienu metu gali perduoti 32 bitus.

Terminas **32 bitai** dar naudojamas apibūdinti kompiuterių kartai, kurios procesorius naudoja 32 bitus. Panašiai apibūdinama ir programinė įranga pritaikyta šiai archiktetūrai, pvz., 32 bitų operacinė sistema.

32 bitų registras gali saugoti didžiausią 232 reikšmę.

## Šaltiniai
# Stilius (rašiklis)

Stilius
**Stilius** – senovinė rašymo priemonė, kuria rašydavo molinėse ir vaškinėse lentelėse.

Stiliai jau buvo naudojami mesopotomiečių, kuriais jie rašė dantiraščiu. Kretos gyventojai stilius gamino iš nendrių, kurios augo šalia Tigro ir Eufrato upių, O egiptiečiai stilius gamino ir iš kaulų bei metalo.

## Naudojimas mene

Stilius naudojamas mene ir įvairiuose amatuose, pvz., laiškų kopijavimas juos nuspaudžiant stiliumi, stiliumi graviruojamas metalas, akmuo, medis. Stiliai naudojami kurti ornamentams (iš taškų), puodynių su tokiais ornamentais buvo rasta Meksikoje.

## Naudojimas informatikoje

Įvairiems delniniams įrenginiams skirtas stilius
Stilius taip pat naudojamas sąveikaujant su įvairiais mobiliaisiais įrenginiais, kaip kad delninis ar planšetinis kompiuteris, grafinė planšetė ir kt. Juo vykdomos įvairios komandos (naršomas meniu, rašomos žinutės), t. y. atliekami veiksmai, kuriuos taip pat galima būtų atlikti ir ranka.
# Prietaisų operacinė sistema

**Prietaisų operacinė sistema (OS)** (dar vadinama **įterptoji operacinė sistema**) – operacinė sistema, galinti dirbti labai ribotas galimybes turinčiuose kompiuteriuose (mikrovaldikliuose), yra greita, tačiau dažniausiai neturinti išvystytų programų valdymo ir kitų galimybių.

Prietaisai, kurie naudoja šias OS, turi ribotas galimybes – nedidelis RAM, ROM. Jos dažnai kuriamos naudojant asemblerio arba C programavimo kalbas. Pagrindinis skirtumas, lyginant su kitomis OS, yra tai, kad programa kartu su OS yra statiškai susaistoma į vieną vykdomąjį paketą. Kitaip nei asmeniniams kompiuteriams skirtos OS, prietaisams skirtos OS neužkrauna programų jų vykdymui ir yra pajėgios vykdyti tik vieną programą.

## Šaltiniai